《芳草 蕉答》
清代·苏穆

伴离情，萧萧瑟瑟，西风又蹙蛾眉。今宵分袂处，海棠亲见，都有泪花。

瑶阶还独立，趁佳晨、带露刚宜。助新妆、遥天一碧，曲沼双埼。

相思。丛丛桂影，新来又、雁语迷离。赤阑围素梦，倩谁扶月起，作弄娇痴。

好秋轻过了，敛芳魂、雪压霜欺。待明年、云罗翠缬，小院春晖。

作者简介：苏穆，一名姞，字佩蘘，山阳（今淮安市淮安区）人，宜兴周济侧室。工词，殉粤匪难。